《次允杰五首 其一》
宋代·许月卿

魏公间气孰能俦，纤若登梯量自优。父母床无烹子刃，相公腹有济川舟。

江山之外云端鹤，天地中间海上鸥。学进识明涵受阔，连天远水月明楼。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。